English: I'd like to start off by asking you: what can we do to get the public health message out loud and clear? In your statement today, you refer to various organisations, various departments, the public health website. Well, to be frank, I don't honestly think many members of the ordinary public will leap to consult the Public Health Wales website as a matter of first resort. So, I just wonder if we ought to look at tv or radio, just pushing that 'Catch it, bin it, kill it' and the washing of the hands messages. Could you just tell us what you've done with the Minister for Education in terms of primary and secondary school children - because, of course, we all know that any bug of any sort can go like wildfire around schools - to actually get that message through to them? Because, we also know that pester power from young people is great; they, in turn, will go back and say to parents, friends and relatives the whole 'Catch it, bin it, kill it' message, and of course the message about lengthy, appropriate and proper washing of hands, not a quick couple of fingers under a tap. Could you also, perhaps when you talk about the public health information campaign, reassure people about the virus itself and how long it can live? Because I've had people say to me, 'I've ordered something from a very large online retailer' - whose name I won't mention - 'is it on the package because it's something from China?' Or, I've had businesses raising concerns about stuff that they're importing in. Where is the virus? Is it one of these that can live for an extended period of time? My understanding is it can't, but again it's about getting that message out so that people do not start panicking and thinking the end of the world is nigh, because I think that's incredibly important. You mention in your statement that people can now access NHS 111. Can I just super clarify that with you? Because of course, 111 was only available in certain areas of Wales for a long time when it was being piloted and rolled out. Are you now saying that, throughout the whole of Wales, any concerns by anybody, it's 111 and they'll be directed to the right place, or do they still have to use the alternative that was there in the first place? Could you also just let us know, throughout the NHS and social care, what information has been sent out to the myriad of different workers, from cleaners to consultants? Because again, I've had some people say they're well informed, and I've had other people saying that they haven't actually heard very much from their employer organisations. If you just have a view on that. So, all of that is about the public information. I just want to turn my attention very briefly to legislation. I wonder if you can give us more detail on the timetable for legislation and confirm publicly, on the record, that powers that would be placed on the statute book would be for public health emergencies now and in the future, and that they have a very focused remit? Could you also assure the Parliament that, although one piece of legislation seems to be the favoured for all four nations, devolved matters will remain devolved, so that all the nations can use the legislation for the best interests of their respective countries? We may not have to use very much, because we may actually have very few cases, for example. Are you able to give any legislative timescales? How will Assembly Members be able to scrutinise a Bill going through Westminster? I understand that the details are being worked up, and I'm very grateful for your intent to allow us - the opposition spokesmen and, I believe, the committee - to have a look at this whenever possible. Have COBRA also given thought to the public health information that would have to go through with any legislation, especially if it has things in it like the power to detain, the power to contain, the power to stop travel, to stop public gatherings, to do any of these other things? Because we live in a very liberal society, and our democracy may find just those very measures a bit of a shock, and difficult to take on board. My apologies, Presiding Officer, this is such an important matter that I do want to plough on a little bit. Front-line staff - would you be able to outline what steps have been taken to protect front-line NHS and emergency services staff if this continues to develop? Also, although we're testing people, and thankfully they are being found negative, while we're testing them, we don't quite know that yet. We'd appreciate a little bit more detail when possible - I appreciate that you may not be able to do it today - on the primary care capacity. And will you be looking at measures such as, for example, one of the things that really strikes me is that we should, perhaps, insist that all GP surgeries do telephone triage, because, of course, we can still make appointments in a number of GP surgeries online, and when you're making an online appointment, you can't tell what that person's issue might be. So I just wondered if you might give thought to that. Would you be able to expand on the First Minister's answer to the leader of the opposition on items such as emergency registration of health professionals, fitness to practice, indemnity costs, and so on and so forth? Are you giving any specific advice to people with underlying health conditions who have to regularly see their GPs, who have to regularly pick up prescriptions or to have blood tests? These are people with chronic conditions, such as diabetes, where they have to go in on a regular basis, but is there any way to circumvent that, to keep them out of harm's way for as long as possible? Could you confirm, within Welsh Government, if there's an official in each portfolio leading on this matter - for example, within the business portfolio? Because of course there are many concerns from all the different communities that are represented by your Cabinet colleagues sitting around the table with you. Finally, I'd like to say actually, to be frank, well done. Nobody can plan for the worst all the time. We don't want to be on a perpetual war footing, either as a Government here, a Government in the UK or indeed the NHS anywhere, and it is hard to just leap forward with all of these measures in one go, so I know that there has been some adverse commentary by some sections of society saying that we should have this, that and the other, but again, I come back to what I said, Llywydd, at the very beginning - that the worst pandemic is fear. I think that the Governments have behaved as responsibly and as swiftly as they can. I do want to see legislation and scrutinise it properly to ensure that it's fit for purpose, and I'm particularly keen that, whatever happens, we try and protect our NHS front-line staff as much as possible, because at the end of the day, they are our first line of defence, and we need them to be as well as possible. Thank you, Minister.
Welsh: Fe hoffwn i ddechrau drwy ofyn i chi: beth allwn ni ei wneud i gyfleu neges iechyd y cyhoedd yn uchel ac yn glir? Yn eich datganiad heddiw, rydych chi'n cyfeirio at wahanol sefydliadau, adrannau amrywiol, gwefan iechyd y cyhoedd. Wel, a bod yn blwmp ac yn blaen, dydw i ddim yn credu y bydd llawer o aelodau cyffredin y cyhoedd yn rhuthro i ymgynghori â gwefan Iechyd Cyhoeddus Cymru fel cam cyntaf. Felly, tybed a ddylem ni ystyried y teledu neu'r radio, a hyrwyddo'r neges honno 'ei ddal, ei daflu, ei ddifa' a'r negeseuon ynglŷn â golchi dwylo. A allwch chi ddweud wrthym ni beth rydych chi a'r Gweinidog Addysg wedi'i wneud o ran plant ysgolion cynradd ac uwchradd - oherwydd, wrth gwrs, rydym ni i gyd yn gwybod y gall unrhyw haint o unrhyw fath ledu fel tân gwyllt o amgylch ysgolion - er mwyn cyfleu'r neges iddyn nhw? Oherwydd, rydym ni hefyd yn gwybod bod dylanwad pobl ifanc yn wych; byddan nhw, yn eu tro, yn mynd yn ôl ac yn dweud wrth rieni, ffrindiau a pherthnasau am y neges 'ei ddal, ei daflu, ei ddifa', ac wrth gwrs y neges ynglŷn â golchi dwylo'n briodol ac yn gywir heb frysio, nid rhoi ambell fys yn sydyn o dan dap. A allwch chi hefyd, efallai pan soniwch chi am ymgyrch wybodaeth iechyd y cyhoedd, dawelu meddyliau pobl ynghylch y feirws ei hun a pha mor hir y gall fyw? Gan fy mod i wedi cael pobl yn dweud wrthyf i, 'Rydw i wedi archebu rhywbeth gan gwmni manwerthu ar-lein mawr iawn' - na chrybwyllaf i mo'i enw - 'oes feirws ar y pecyn am ei fod yn rhywbeth o Tsieina?' Neu, rwyf wedi cael busnesau'n codi pryderon am bethau y maen nhw'n eu mewnforio. Ble mae'r feirws? A yw'n un o'r rhain a all fyw am gyfnod estynedig o amser? Ni allaf ddeall hyn, ond unwaith eto mae'n ymwneud â hyrwyddo'r neges honno fel nad yw pobl yn dechrau poeni a meddwl ei bod hi'n ddiwedd y byd, oherwydd rwy'n credu bod hynny'n hynod o bwysig. Rydych chi'n sôn yn eich datganiad y gall pobl nawr ffonio rhif 111 y GIG. A gaf i fod yn hollol glir ynghylch hyn? Oherwydd, wrth gwrs, dim ond mewn rhai ardaloedd o Gymru yr oedd gwasanaeth 111 ar gael am gyfnod hir pan oedd yn cael ei dreialu a'i gyflwyno. A ydych chi nawr yn dweud, drwy Gymru gyfan, os oes unrhyw bryderon gan unrhyw un, y dylent ffonio 111 ac fe gânt eu cyfeirio i'r lle cywir, neu a oes rhaid iddyn nhw ddefnyddio'r dewis arall a oedd yno yn y lle cyntaf? A allwch chi hefyd roi gwybod inni, ledled y GIG a'r maes gofal cymdeithasol, pa wybodaeth sydd wedi'i hanfon at y llu o wahanol weithwyr, o lanhawyr i ymgynghorwyr? Oherwydd unwaith eto, rwyf wedi cael rhai pobl yn dweud eu bod yn gwybod beth i'w wneud, ac rwyf wedi cael pobl eraill yn dweud nad ydynt mewn gwirionedd wedi clywed llawer gan y sefydliadau sy'n eu cyflogi. Os oes gennych chi wybodaeth am hynny? Felly, mae a wnelo hynny i gyd â'r wybodaeth gyhoeddus. Hoffwn droi fy sylw'n fyr iawn at ddeddfwriaeth. Tybed a wnewch chi roi mwy o fanylion inni am yr amserlen ar gyfer deddfwriaeth a chadarnhau'n gyhoeddus, a'i gofnodi, y byddai'r pwerau a fyddai'n cael eu rhoi ar y llyfr statud yn rhai ar gyfer argyfyngau iechyd cyhoeddus nawr ac yn y dyfodol, a bod ganddyn nhw gylch gwaith penodol iawn? A allwch chi hefyd sicrhau'r Senedd, er ei bod hi'n ymddangos mai un darn o ddeddfwriaeth ar gyfer y pedair gwlad yw'r hyn a ffefrir, y bydd materion datganoledig yn parhau i fod wedi'u datganoli, er mwyn i'r holl genhedloedd allu defnyddio'r ddeddfwriaeth er lles gorau eu gwledydd nhw? Efallai na fydd yn rhaid inni ddefnyddio llawer, oherwydd mewn gwirionedd, efallai er enghraifft, mai ychydig iawn o achosion fydd gennym ni. A allwch chi roi unrhyw amserlenni deddfwriaethol? Sut y bydd Aelodau'r Cynulliad yn gallu craffu ar Fil sy'n ymlwybro drwy San Steffan? Deallaf fod y manylion yn cael eu paratoi, ac rwy'n ddiolchgar iawn am eich bwriad i ganiatáu i ni - llefarwyr y gwrthbleidiau ac, fe gredaf, y pwyllgor - edrych ar hyn lle bynnag y bo'n bosib. A yw COBRA hefyd wedi rhoi ystyriaeth i'r wybodaeth ynghylch iechyd y cyhoedd y byddai'n rhaid ei chyflwyno gydag unrhyw ddeddfwriaeth, yn enwedig os yw hi'n cynnwys pethau fel y pŵer i gadw cleifion mewn man penodol, y pŵer i rwystro cleifion rhag gadael rhywle, y pŵer i atal teithio, i atal torfeydd cyhoeddus, i wneud unrhyw rai o'r pethau hyn? Oherwydd rydym ni'n byw mewn cymdeithas ryddfrydol iawn, ac mae'n bosib y bydd ein democratiaeth yn gweld yr union fesurau hynny yn dipyn o sioc, ac yn anodd eu derbyn. Rwy'n ymddiheuro, Llywydd, mae hwn yn fater mor bwysig fel yr hoffwn i barhau am ychydig. Staff rheng flaen - a wnewch chi amlinellu beth sydd wedi ei wneud i ddiogelu staff rheng flaen y GIG a'r gwasanaethau brys os yw hyn yn parhau i ddatblygu? Hefyd, er ein bod ni'n profi pobl, a diolch byth y canfyddir nad yw'r haint arnyn nhw, tra yr ydym ni'n eu profi, nid ydym yn gwybod hynny eto. Byddem yn gwerthfawrogi ychydig mwy o fanylion pan fo hynny'n bosib - sylweddolaf na allwch chi wneud hynny heddiw efallai - ynghylch gallu'r maes gofal sylfaenol i ymdopi. Ac a fyddwch chi'n ystyried mesurau megis, er enghraifft, un o'r pethau sy'n fy nharo i mewn gwirionedd yw y dylem ni, efallai, fynnu bod pob meddygfa deulu yn brysbennu dros y ffôn, oherwydd, wrth gwrs, gallwn ddal i wneud apwyntiadau mewn nifer o feddygfeydd meddygon teulu ar-lein, a phan fyddwch chi'n gwneud apwyntiad ar-lein, allwch chi ddim dweud beth sydd efallai o'i le ar yr unigolyn yna. Felly, tybed a allwch chi ystyried hynny. A wnewch chi ymhelaethu ar ateb y Prif Weinidog i arweinydd yr wrthblaid ar eitemau megis cofrestru gweithwyr iechyd proffesiynol, addasrwydd i ymarfer, costau indemniad, ac ati mewn argyfwng? A ydych chi'n rhoi unrhyw gyngor penodol i bobl sydd â chyflyrau iechyd sylfaenol sy'n gorfod gweld eu meddygon teulu'n rheolaidd, sy'n gorfod casglu presgripsiynau'n rheolaidd neu gael profion gwaed? Mae'r rhain yn bobl sydd â chyflyrau cronig, megis clefyd siwgr, lle mae'n rhaid iddyn nhw fynd i weld y meddyg yn rheolaidd, ond a oes unrhyw ffordd o osgoi hynny, i'w cadw rhag niwed am gyhyd ag y bo modd? A allwch chi gadarnhau, yn Llywodraeth Cymru, a oes swyddog ym mhob portffolio sy'n arwain ar y mater hwn - er enghraifft, yn y portffolio busnes? Oherwydd, wrth gwrs, mae llawer o bryderon gan yr holl gymunedau gwahanol a gynrychiolir gan eich cyd-Aelodau yn y Cabinet sy'n eistedd o amgylch y bwrdd gyda chi. Yn olaf, hoffwn ddweud, a dweud y gwir, da iawn chi. Ni all neb gynllunio ar gyfer y gwaethaf drwy'r amser. Nid ydym eisiau bod yn cynnal y muriau trwy'r amser, naill ai fel Llywodraeth yn y fan yma, Llywodraeth y DU neu yn wir ym mha bynnag ran o'r GIG, ac mae'n anodd gweithredu pob un o'r mesurau hyn ar unwaith, felly rwy'n gwybod y bu rhai sylwadau anffafriol gan rai carfannau o gymdeithas yn dweud y dylem ni gael hyn llall ag arall, ond unwaith eto, dychwelaf at yr hyn a ddywedais, Llywydd, ar y cychwyn cyntaf - mai ofn yw'r pandemig gwaethaf. Credaf fod y Llywodraethau wedi ymddwyn mor gyfrifol a chyflym ag y gallant. Rwyf eisiau gweld deddfwriaeth a chraffu'n iawn arni i sicrhau ei bod yn addas i'w diben, ac rwy'n arbennig o awyddus, beth bynnag sy'n digwydd, ein bod yn ceisio amddiffyn staff rheng flaen ein GIG gymaint â phosib, oherwydd yn y pen draw nhw yw ein hamddiffyniad cyntaf, ac mae arnom ni angen iddyn nhw fod mor iach â phosib. Diolch yn fawr, Gweinidog.